title: 2014/603/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske fundacije za usposabljanje za proračunsko leto 2012

text:
               5.9.2014

               SL

               Uradni list Evropske unije

               L 266/267

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske fundacije za usposabljanje za proračunsko leto 2012
   (2014/603/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske fundacije za usposabljanje za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2012 z odgovori fundacije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0182/2014),

               1.

               podeli razrešnico direktorici Evropske fundacije za usposabljanje glede izvrševanja proračuna fundacije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 206.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 354, 31.12.2008, str. 82.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta (EU) 2016/204 z dne 12. februarja 2016 o stališču, ki se v imenu Evropske unije zavzame v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP (ultraširoki pas)

text:
               16.2.2016

               SL

               Uradni list Evropske unije

               L 39/39

         SKLEP SVETA (EU) 2016/204
   z dne 12. februarja 2016
   o stališču, ki se v imenu Evropske unije zavzame v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP (ultraširoki pas)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo XI (Elektronske komunikacije, avdiovizualne storitve in informacijska družba) k Sporazumu EGP.

               (3)

               Izvedbeni sklep Komisije 2014/702/EU (3) je treba vključiti v Sporazum EGP. Gostota radijskih povezav blizu letališč na Islandiji in Norveškem ter intenzivnost njihove uporabe sta višji kot v EU. Da bi preprečili škodljivo motenje radijskih povezav operaterjev mobilne telefonije, bi morali biti Islandija in Norveška izvzeti iz uporabe frekvenčnega pasu od 6,0 do 8,5 GHz za opremo, ki uporablja ultraširokopasovno tehnologijo na letalu.

               (4)

               Prilogo XI (Elektronske komunikacije, avdiovizualne storitve in informacijska družba) k Sporazumu EGP bi bilo zato treba ustrezno spremeniti.

               (5)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Skupnem odboru EGP glede predlagane spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Izvedbeni sklep Komisije 2014/702/EU z dne 7. oktobra 2014 o spremembi Odločbe 2007/131/ES o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (UL L 293, 9.10.2014, str. 48).

      OSNUTEK
      SKLEPA SKUPNEGA ODBORA EGP št. …/2016
      z dne …
      o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:

                  (1)

                  Izvedbeni sklep Komisije 2014/702/ES z dne 7. oktobra 2014 (1) o spremembi Odločbe 2007/131/ES (2) o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo, je treba vključiti v Sporazum EGP.

                  (2)

                  Prilogo XI k Sporazumu EGP bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Točka 5cw (Odločba Komisije 2007/131/ES) Priloge XI k Sporazumu EGP se spremeni:

                  1.

                  doda se naslednje besedilo:
                  „Za namene tega sporazuma veljajo določbe Odločbe z naslednjo prilagoditvijo:
                  Islandija in Norveška sta izvzeti iz uporabe frekvenčnega pasu od 6,0 do 8,5 GHz za opremo, ki uporablja ultraširokopasovno tehnologijo na letalu.“;

                  2.

                  doda se naslednja alinea:

                              „—

                                 32014 D 0702: Izvedbeni sklep Komisije 2014/702/EU z dne 7. oktobra 2014 (UL L 293, 9.10.2014, str. 48).“.

            Člen 2
      Besedili Izvedbenega sklepa 2014/702/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (3).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju, […]

               Za Skupni odbor EGP

               Predsednik

            […]

               Sekretarja Skupnega odbora EGP

            […]

         (1)  UL L 293, 9.10.2014, str. 48.

         (2)  UL L 55, 23.2.2007, str. 33.

         (3)  [Navedena ni nobena ustavna zahteva.] [Navedene so ustavne zahteve.]


title: Pravilnik o dostopu javnosti do dokumentov Evropskega Parlamenta — Sklep Predsedstva z dne 28. novembra 2001

text:
               22.11.2005

               SL

               Uradni list Evropske unije

               C 289/6

      PRAVILNIK O DOSTOPU JAVNOSTI DO DOKUMENTOV EVROPSKEGA PARLAMENTA

   Sklep Predsedstva z dne 28. novembra 2001 (1)
       (2)
       (3)

   (2005/C 289/06)
   PREDSEDSTVO,
   ob upoštevanju člena 255(2) in (3) Pogodbe ES,
   ob upoštevanju Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije, zlasti členov 11, 12 in 18,
   ob upoštevanju člena 22 (2) in (11), člena 96 (1), člena 97 in priloge VII Poslovnika;
   ob upoštevanju dejstva, da so splošna načela za dostop do dokumentov določena z Uredbo Evropskega parlamenta in Sveta št. 1049/2001 z dne 30. maja 2001 v skladu s členom 255(2) Pogodbe ES,
   ob upoštevanju dejstva da je Evropski parlament v skladu s členom 255(3) Pogodbe ES in člena 18(1) Uredbe (ES) št. 1049/2001, s sklepom z dne 13. novembra 2001 sprejel Poslovnik,
   ob upoštevanju dejstva, da je na osnovi člena 97 (2), (3) in (4) Poslovnika predsedstvo dolžno določiti pravila o oblikovanju registra referenc, natančne pogoje vpogleda in službo, pristojno za postopke v zvezi s temi dokumenti,
   ker se s sklepom Evropskega parlamenta z dne 13. novembra 2001 razveljavita sklep predsedstva z dne 10. julija 1997 o dostopu javnosti do dokumentov Evropskega parlamenta in sklep z dne 17. aprila 1998 o sistemu plačila pristojbin za izdajo dokumentov,
   ker morajo biti ukrepi v zvezi s sistemom plačila pristojbin za izdajo dokumentov v skladu s členom 10 Uredbe (ES) št. 1049/2001, in sicer zaradi določitve dodatnih stroškov, ki jih mora plačati prosilec v primeru izdaje obsežnih dokumentov,
   ker je smotrno, da se v enem samem sklepu združijo vsi ukrepi, ki zadevajo upravljanje registra dokumentov Evropskega parlamenta s ciljem zagotoviti preglednost v odnosu z državljani,
   SKLENE
   NASLOV I
   REGISTER REFERENC
   Člen 1
   Oblikovanje
   1.   V skladu s členom 11(2) Uredbe (ES) št. 1049/2001 in člena 97 (3) Poslovnika se v okviru Evropskega parlamenta oblikuje register referenc.
   2.   Register referenc obsega oznake dokumentov, ki jih je Evropski parlament izdelal sam ali jih je pridobil od drugih organov (4).
   3.   Reference predstavljajo „dokumentacijsko osebno izkaznico“, ki vsebuje podatke, kot jih določa člen 11(2) Uredbe (ES) št. 1049/2001 in po možnosti tudi podatke o izvoru in jezikih, v katerih je dokument na voljo, status dokumenta, kategorijo dokumenta in kraj, kjer je dokument shranjen.
   Člen 2
   Cilji
   Register referenc je zasnovan tako, da omogoča:

               —

               uporabo enotnih referenčnih oznak,

               —

               neposreden dostop do dokumentov, še zlasti zakonodajnih, v elektronski obliki,

               —

               identifikacijo dokumentov, ki ne obstajajo v elektronski obliki,

               —

               iskanje dokumentov, ki jih prosilec ni natančno označil,

               —

               identifikacijo dokumentov, do katerih ima javnost omejen dostop, kot to določata člena 4 in 9 Uredbe (ES) št. 1049/2001,

               —

               vpis zaupnih dokumentov ob upoštevanju omejitev iz člena 9 zgoraj navedene uredbe.

         Člen 3
   Delovanje
   Enota, pristojna za vodenje registra referenčnih oznak, je odgovorna:

               —

               za nadzor vpisa dokumentov, ki jih je Evropski parlament izdelal sam ali jih je pridobil od drugih organov,

               —

               za sprejem prošenj za dostop do dokumentov v pisni ali elektronski obliki in za vodenje posebne evidence za spoštovanje roka za odgovor, ki znaša 15 delovnih dni,

               —

               za izdajo potrdila o prejemu,

               —

               za pomoč prosilcu pri natančni opredelitvi vsebine njegove prošnje,

               —

               za omogočanje lažjega dostopa do že objavljenih dokumentov,

               —

               za posredovanje prošnje pristojni službi oziroma osebi, kadar se prošnja nanaša na dokument, ki ga ni v registru, ali kadar se prošnja nanaša na dokument, ki je predmet omejitev iz členov 4 in 9 Uredbe (ES) št. 1049/2001,

               —

               za dogovor s prosilcem v zvezi s prošnjami po zelo dolgih ali kompleksnih dokumentih.

         Člen 4
   Vpis dokumentov
   1.   Vsi dokumenti, ki jih je Evropski parlament izdelal sam, so v register referenc vpisani v najkrajšem možnem času. Generalni sekretar podrobneje predpiše postopke, potrebne za vpis dokumentov, ki jih je izdelal Evropski parlament.
   2.   Dokumenti Evropskega parlamenta iz člena 97 (2) Uredbe, so v register referenc vpisani z vednostjo organa ali službe, ki je avtor dokumenta.
   3.   Dokumenti, nastali v zakonodajnem postopku ali v okviru parlamentarne dejavnosti, se v register vpišejo, kakor hitro so predlagani ali objavljeni.
   4.   Drugi dokumenti, ki spadajo v pristojnost upravnih služb Generalnega sekretariata Evropskega parlamenta, se v register referenc vpišejo takoj, ko služba — avtor dokumenta izda potrebno dovoljenje.
   5.   Dokumenti, ki jih Evropski parlament pridobi od drugih oseb iz člena 3 Uredbe (ES) št. 1049/2001, mora služba za sprejem pošte predati registru referenc, ki jih vpiše, razen v primeru občutljivih dokumentov skladno s členom 9 zgoraj navedene uredbe, pri čemer je obvezno potrebno upoštevati omejitve navedenega člena.
   Člen 5
   Neposredno dostopni dokumenti
   1.   Vsi dokumenti, ki jih Evropski parlament izdela sam oziroma jih pridobi od drugih oseb in se navezujejo na zakonodajni postopek, morajo biti državljanom dostopni v elektronski obliki. Izjema so dokumenti, za katere veljajo omejitve iz členov 4 in 9 Uredbe (ES) št. 1049/2001.
   2.   Evropski parlament omogoči dostop do vseh zakonodajnih dokumentov preko registra, s čemer imajo državljani možnost dostopa do integralnih besedil dokumentov.
   3.   Evropski parlament dostop do registra omogoči preko svoje spletne strani Europarl. Državljanom pri oddaji zahtev za dostop do dokumentov nudi pomoč 'on line'.
   4.   Drugi dokumenti, še zlasti v zvezi s pripravo določene politike ali strategije, so dostopni neposredno, kolikor je to mogoče.
   5.   Kategorije neposredno dostopnih dokumentov se navedejo v seznamu, ki ga sprejme Evropski parlament in ki je priloga poslovnika. Dokumenti, ki v seznamu niso navedeni, so javnosti dostopni na osnovi pisne zahteve.
   Člen 6
   Dokumenti, dostopni na osnovi prošnje
   1.   Dokumenti, ki jih Evropski parlament izdela sam oziroma jih pridobi od drugih oseb in se ne nanašajo na zakonodajni postopek, so državljanom dostopni neposredno preko registra. Izjeme so dokumenti, za katere veljajo omejitve iz členov 4 in 9 Uredbe (ES) št. 1049/2001.
   2.   Kadar vpis dokumenta v registru referenc ne omogoča neposrednega dostopa do integralnega besedila, bodisi ker dokument ni v elektronski obliki, bodisi zaradi veljavnih izjem iz členov 4 in 9 Uredbe (ES) št. 1049/2001, lahko prosilec prosi za dostop do dokumenta s pisno prošnjo oziroma z izpolnitvijo elektronskega obrazca na spletni strani Europarl. Evropski parlament lahko dostop do dokumenta odobri oziroma pisno utemelji, zakaj dostop delno ali v celoti zavrača.
   3.   Dokumenti, ki jih je Evropski parlament izdelal oziroma prejel pred uveljavitvijo uredbe (ES) št. 1049/2001, in torej niso vpisani v register referenc, so dostopni na osnovi pisne zahteve. Izjema so dokumenti iz členov 4 in 9 zgoraj navedene uredbe.
   Člen 7
   Shranjevanje dokumentov
   1.   Vsi dokumenti so shranjeni v arhivu baze podatkov registra referenc. Baza podatkov vsebuje vse dokumente, ki jih je izdelal Evropski parlament. Kopija podatkov in dokumentov se posreduje zgodovinskemu arhivu Evropskega parlamenta (ARCDOC).
   2.   Dokler baza podatkov za arhiviranje v register vpisanih dokumentov ni operativna, bo pristojna služba vzpostavila povezave z že obstoječimi sistemi in bazami podatkov v Evropskem parlamentu, s čemer bo pridobila potrebne podatke in omogočila dostop javnosti do integralnih besedil dokumentov.
   NASLOV II
   ZAČETNA PROŠNJA
   Člen 8
   Vložitev začetne prošnje
   1.   Prošnja za dostop do določenega dokumenta Evropskega parlamenta se vloži v pisni ali elektronski obliki v enem od jezikov, naštetih v členu 314 Pogodbe ES.
   2.   Prošnja mora vsebovati natančne navedbe, ki bodo omogočile identifikacijo želenega dokumenta oz. dokumentov, kot tudi ime in naslov prosilca.
   3.   Če je prošnja nepopolna, Evropski parlament prosilca pozove, naj jo dopolni, pri čemer mu nudi potrebno pomoč.
   4.   Prosilcu prošnje ni potrebno utemeljiti.
   Člen 9
   Postopek s pisno prošnjo
   1.   Vsako prošnjo za dostop do določenega dokumenta pri Evropskem parlamentu poštna služba takoj po prejemu posreduje službi za vodenje registra referenc, ki mora v dogovorjenem času izdati potrdilo o prejemu, sestaviti odgovor in predložiti dokument.
   2.   Če se prošnja nanaša na dokument, ki ga je izdelal Evropski parlament in za katerega velja ena izmed izjem, predvidenih s členom 4 Uredbe (ES) št. 1049/2001, se služba za vodenje registra referenc poveže s službo oziroma organom — avtorjem dokumenta, ki mora v roku 5 delovnih dni predlagati nadaljnji postopek.
   3.   Če se prošnja nanaša na dokument, ki ga je Evropski parlament prejel od tretje osebe in v zvezi z njim obstaja dvom glede prostega dostopa do njegove vsebine, se Evropski parlament posvetuje z avtorjem, kateremu določi rok 5 delovnih dni za odgovor, s katerim določi, če za dokument velja ena od izjem iz členov 4 in 9 Uredbe (ES) št. 1049/2001.
   4.   Če je prošnja za dostop naslovljena na Evropski parlament, zadeva pa dokument, ki ga organ — avtor dokumenta še ni objavil, Evropski parlament organu, odgovornemu za dokument, določi rok 5 delovnih dni, v katerem lahko izrazi zadržke v zvezi z vpogledom v dokument.
   5.   Če odgovor ne dospe v roku 5 delovnih dni, Parlament nadaljuje s postopkom.
   Člen 10
   Postopek z zahtevo v obliki elektronskega zapisa
   1.   Za vložitev zahteve v elektronski obliki se uporabi naslov na spletni strani Evropskega parlamenta, pri čemer se v največji možni meri uporabi v ta namen pripravljeni elektronski formular in sistem pomoči 'on line'.
   2.   Prošnje v obliki elektronskega zapisa, naslovljene na spletno stran Evropskega parlamenta „Europarl“, se avtomatično prenesejo na službo za vodenje registra referenc, ki jo vpiše v evidenco in prične postopek.
   3.   Prošnja, ki v Evropski parlament prispe v obliki elektronskega zapisa in vsebuje vse potrebne navedbe iz člena 8, avtomatično sproži izdajo potrdila o prejemu pošiljke.
   4.   Postopki iz člena 9 (2 in naslednji) tega sklepa v zvezi s postopkom s pisno prošnjo veljajo tudi za prošnje, vložene v elektronski obliki.
   Člen 11
   Rok za odgovor
   1.   Služba za vodenje registra referenc v roku 15 delovnih dni od dneva vpisa zahteve odredi dostop do želenega dokumenta in ga v istem roku tudi dostavi.
   2.   Če Evropski parlament ne omogoči dostopa do želenega dokumenta, prosilcu izda pisno odločbo o razlogih za delno ali popolno zavrnitev, ki vsebuje tudi pouk o njegovi pravici do vložitve ponovne prošnje.
   3.   V tem primeru lahko prosilec v roku 15 delovnih dni od dneva prejema odgovora vloži ponovno prošnjo.
   4.   V primeru, ko gre za zelo dolg dokument ali za veliko število dokumentov, se izjemoma lahko rok iz prvega odstavka tega člena podaljša za 15 delovnih dni, o čemer se z ustrezno obrazložitvijo prosilca predhodno obvesti.
   5.   Če Evropski parlament v določenem roku ne posreduje odgovora, ima prosilec pravico do vložitve ponovne zahteve.
   6.   Rok 15 delovnih dni iz člena 7 Uredbe (ES) št. 1049/2001 prične teči od datuma vpisa začetne zahteve.
   Člen 12
   Pristojni organ
   1.   Začetne prošnje, naslovljene na Evropski parlament, obravnava generalni sekretar, ki je podrejen predsedniku in podpredsedniku, pristojnemu za nadzor postopkov v zvezi s prošnjami za dostop do dokumentov, kot to predvideva člen 97 (6) Poslovnika.
   2.   Pritrdilni odgovori na začetne prošnje prosilcu posreduje generalni sekretar ali njegov pooblaščenec.
   3.   Odločitev o ustrezno utemeljeni zavrnitvi začetne prošnje sprejme generalni sekretar na osnovi predloga službe za register in po posvetovanju z avtorjem dokumenta. Vse odločitve o zavrnitvi se posredujejo v vednost podpredsednika, zadolženega za vprašanja v zvezi s preglednostjo.
   4.   Generalni sekretar ali njegov pooblaščenec lahko v zvezi z varovanjem podatkov kadar koli zaprosi za mnenje pravno službo in/ali ustreznega pooblaščenca.
   NASLOV III
   PONOVNA PROŠNJA
   Člen 13
   Vložitev
   1.   Ponovna prošnja se lahko naslovi na Evropski parlament v pisni ali elektronski obliki v roku 15 delovnih dni od dneva prejema popolne ali delne zavrnitve dostopa do zaprošenega dokumenta oziroma v primeru, da prosilec v tem roku ne prejeme nobenega odgovora na prvo prošnjo.
   2.   Ponovna prošnja mora biti oblikovana glede na formalne zahteve, določene s členom 18 tega sklepa.
   Člen 14
   Postopek
   1.   Ponovne zahteve se vpišejo kot to predvidevata člena 9 (1) in 10 (2) tega sklepa za pisne zahteve oziroma za zahteve v obliki elektronskega zapisa.
   2.   Služba za vodenje registra referenc prosilcu izda potrdilo o prejemu in prične postopek skladno s členoma 9 in 10 tega sklepa z namenom priprave odgovora Evropskega parlamenta.
   3.   Evropski parlament v roku 15 delovnih dni od vpisa zahteve omogoči dostop do dokumenta oziroma pisno posreduje razloge za popolno ali delno zavrnitev.
   4.   V primeru, ko gre za zelo dolg dokument ali za veliko število dokumentov, se izjemoma lahko rok iz prejšnjega odstavka podaljša za 15 delovnih dni, o čemer se z ustrezno obrazložitvijo prosilca predhodno obvesti.
   Člen 15
   Pristojni organ
   1.   Odgovor na ponovne zahteve je v pristojnosti predsedstva Evropskega parlamenta. Sklep o ponovnih zahtevah v imenu predsedstva in z njegovim pooblastilom sprejme podpredsednik, zadolžen za vprašanja v zvezi s preglednostjo.
   2.   Njegova naloga je, da predsedstvo o sklepu obvesti na prvi seji, ki sledi sprejetemu sklepu in obvestilu prosilca. Če presodi, da je potrebno, v postavljenih rokih predsedstvu predloži osnutek sklepa, zlasti v primerih, ko bi se odgovor nanašal na načelna vprašanja politike, ki jo Evropski parlament vodi na področju preglednosti. Podpredsednik mora v odgovoru prosilcu upoštevati sklep predsedstva, ki je zanj zavezujoč
   3.   Podpredsednik in predsedstvo sprejmeta sklep na osnovi predloga, ki ga na zahtevo generalnega sekretarja pripravi služba za register. Služba za register lahko za mnenje zaprosi pravno službo in/ali pooblaščenca s področja varovanja podatkov, ki morata svoje mnenje pripraviti najkasneje v treh delovnih dnevih.
   Člen 16
   Pritožba
   1.   Če Evropski parlament vztraja pri popolni ali delni zavrnitvi zahteve za dostop do določenega dokumenta, prosilca obvesti o pravnih sredstvih, ki jih ima na voljo, in sicer: sprožitev sodnega postopka proti instituciji in /ali pritožba, naslovljena na varuha človekovih pravic, pod pogoji, določenimi s členoma 230 in 195 Pogodbe ES.
   2.   Če Evropski parlament ne odgovori v predpisanem roku, se šteje, da je odgovor negativen in prosilec ima pravico do pritožbe v skladu z določbami prejšnjega odstavka.
   NASLOV IV
   VPIS OBČUTLJIVIH DOKUMENTOV IN DOSTOP DO NJIH
   Člen 17
   Vpis občutljivih dokumentov
   1.   Vpis dokumentov z oznako občutljivi v smislu člena 9 Uredbe (ES) št. 1049/2001, ki izvirajo iz institucij, agencij, držav članic, tretjih držav ali mednarodnih organizacij, je pogojen s predhodnim soglasjem organa, ki jih je izdal.
   2.   Organ, ki je dokument z oznako občutljiv izdal, bo dokument po najustreznejši poti posredoval neposredno predsedniku Evropskega parlamenta, s čemer bo zagotovljena zaupnost vsebine dokumenta.
   3.   Organ — avtor občutljivega dokumenta mora še pred njegovim posredovanjem jasno izraziti svoje stališče glede izdaje dovoljenja za vpis dokumenta in možnosti vpogleda.
   4.   Če se organ — avtor strinja z vpisom takšnega dokumenta v register referenc Evropskega parlamenta, potem mora predsednik določiti, katere oznake so lahko navedene v registru. Pri tem ima predsednik svetovalce, in sicer podpredsednika, pristojnega za nadzor postopkov v zvezi s prošnjami za dostop do dokumentov, generalnega sekretarja in po potrebi tudi predsednika ustreznega odbora.
   5.   Dokumenti, ki jih je Evropski parlament izdelal na osnovi dokumentov z oznako občutljiv v smislu člena 9 Uredbe (ES) št. 1049/2001, so vpisani in dani na vpogled izključno na podlagi dovoljenja predsednika. Za oznake, pod katerimi bo takšen dokument vpisan, veljajo isti pogoji kot v prejšnjem odstavku.
   6.   Če katera od ustanov dvomi o zaupnosti dokumentov, ki jih prejme Parlament, se zadeva pošlje medinstitucionalnemu odboru, ustanovljenemu skladno s členom 15(2) Uredbe (ES) št. 1049/2001.
   Člen 18
   Postopek z zahtevo za dostop
   1.   Zahteve za dostop do občutljivih dokumentov v smislu člena 9 Uredbe (ES) št. 1049/2001, ki so v pisni ali elektronski obliki, se vpišejo kot to določata člena 9 (1) ali 10(2) tega sklepa.
   2.   Generalni sekretar zahteve za dostop do občutljivega dokumenta posreduje predsedniku. Odgovor na začetno ali ponovno zahtevo pripravi predsedstvo, ki nalogo v skladu s členom 22 (10) Poslovnika Evropskega parlamenta lahko prenese na predsednika. V tem primeru ima predsednik svetovalce, in sicer podpredsednika, pristojnega za nadzor postopkov v zvezi s prošnjami za dostop do dokumentov, generalnega sekretarja ali po potrebi predsednika ustreznega odbora.
   3.   Rok 15 delovnih dni iz členov 7 in 8 Uredbe (ES) št. 1049/2001, prične teči se šteje od datum vpisa začetne ali ponovne zahteve.
   Člen 19
   Pooblaščene osebe
   Osebe, pooblaščene za vpogled v občutljive dokumente, so: predsednik Evropskega parlamenta, podpredsednik, pristojen za postopke v zvezi s prošnjami za dostop do dokumentov, predsednik ustreznega odbora in generalni sekretar, razen v primerih, ko sporazumi z drugimi ustanovami predvidevajo drugače.
   Člen 20
   Varovanje občutljivih dokumentov
   1.   Za občutljive dokumente iz člena 9 Uredbe (ES) št. 1049/2001 veljajo stroga varnostna pravila, ki zagotavljajo zaupnost postopka znotraj ustanove.
   2.   V tej zvezi generalni sekretar predsedstvu predloži osnutek pravilnika, ki bo upošteval stike in sporazume s Komisijo in Svetom.
   3.   Po odobritvi predloga s strani predsedstva, bo le-ta predložen v sprejetje skupščini, sprejeto besedilo pa bo priloženo Poslovniku Evropskega parlamenta.
   NASLOV V
   IZDAJA DOKUMENTOV
   Člen 21
   Izdaja
   1.   Dokumenti se izdajo v tiskani ali elektronski obliki, kar je v celoti odvisno od želje prosilca.
   2.   Če je Evropski parlament ali kakšna druga ustanova določen dokument že dal v javnost in je dostopen brez težav, lahko Evropski parlament omogoči dostop do želenega dokumenta tako, da prosilcu posreduje ustrezne informacije o tem, kje si dokument lahko ogleda.
   Člen 22
   Stroški odgovora
   1.   Stroške izdelave kopij in njihovega pošiljanja lahko nosi prosilec. V nobenem primeru stroški ne smejo presegati dejanskih stroškov postopka.
   2.   Prosilec ne nosi stroškov v primeru vpogleda v dokumente na kraju samem in/ali kadar število kopij ne presega 20 strani formata A4, kot tudi kadar dokumente najde neposredno v elektronski obliki ali po registru.
   Člen 23
   Prošnja v zvezi z obsežnimi dokumenti
   1.   Dokumenti, ki presegajo 20 strani formata A4, se izdajo na osnovi plačila pristojbine v višini 10 EUR plus 0,03 EUR na stran.
   2.   Višina pristojbine se lahko spremeni z odločitvijo predsedstva Evropskega parlamenta na osnovi predloga generalnega sekretarja.
   3.   O stroških, nastalih pri drugačnih načinih posredovanja dokumentov, odloči generalni sekretar, pri čemer pa stroški ne smejo presegati dejanskih stroškov postopka.
   4.   V primeru ponavljajočih ali neprestanih zahtev v zvezi z zelo dolgimi dokumenti ali z velikim številom dokumentov se Evropski parlament lahko neformalno poveže s prosilcem z namenom, da najdeta soglasno rešitev.
   5.   Ta sklep se ne nanaša na objavljene dokumente, za katere velja njim lasten cenovni režim.
   Člen 24
   Dodatni stroški prevoda
   Če prosilec želi dobiti prevod dokumenta v jezik, v katerem dokument ni na voljo, zanj velja tarifa, sprejeta v okviru Parlamenta za prevode, ki jih opravljajo zunanji, „free-lance“ prevajalci.
   NASLOV VI
   IZVAJANJE
   Člen 25
   Izvajanje
   Sklep se izvaja ob upoštevanju določb Uredbe (ES) št. 1049/2001 in Poslovnika Evropskega parlamenta in brez poseganja vanje.
   Člen 26
   Revizija
   Sklep se ponovno preuči dve leti po uveljavitvi. Generalni sekretar Evropskega parlamenta takrat pripravi poročilo o njegovem izvajanju.
   Člen 27
   Začetek veljavnosti
   Sklep prične veljati na dan objave v Uradnem listu Evropske unije
       (5). Register referenc, oblikovan na osnovi tega sklepa, stopi v veljavo 3. junija 2002.

      (1)  Objavljeno v
         Uradnem listu Evropske unije C 374 z dne 29. decembra 2001, str. 1-6.

      (2)  Prečiščeno besedilo predsedstva z dne 3. maja 2004.

      (3)  Spremenjeno v predsedstvu 26. septembra 2005.

      (4)  to je 3. decembra 2001.

      (5)  to je 29. decembra 2001.


title: 2012/579/EU: Sklep Evropskega parlamenta z dne 10. maja 2012 o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2010

text:
               17.10.2012

               SL

               Uradni list Evropske unije

               L 286/212

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2010
   (2012/579/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0134/2012),

               1.

               odobri zaključek poslovnih knjig Evropskega centra za spremljanje drog in zasvojenosti z drogami za proračunsko leto 2010;

               2.

               naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 156.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.


title: Sklep Sveta 2011/171/SZVP z dne 21. marca 2011 o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije

text:
               22.3.2011

               SL

               Uradni list Evropske unije

               L 76/62

         SKLEP SVETA 2011/171/SZVP
   z dne 21. marca 2011
   o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. septembra 2010 sprejel Sklep 2010/573/SZVP (1).

               (2)

               Na podlagi ponovnega pregleda Sklepa 2010/573/SZVP bi bilo treba omejevalne ukrepe podaljšati do 31. marca 2012.

               (3)

               Da pa bi spodbudili napredek pri doseganju politične rešitve pridnestrskega spora, obravnavi preostalih težav v zvezi s šolami, ki uporabljajo latinico, in vnovični zagotovitvi prostega pretoka oseb, bi bilo treba izvajanje omejevalnih ukrepov začasno prekiniti do 30. septembra 2011. Svet bo omejevalne ukrepe ob koncu tega obdobja ponovno pregledal in pri tem upošteval razvoj dogodkov, zlasti na navedenih področjih. Svet lahko kadar koli sklene, da znova uvede ali odpravi omejitve potovanj –

         SPREJEL NASLEDNJI SKLEP:
   Člen 1
   Sklep 2010/573/SZVP se spremeni:

               1.

               člen 4(2) se nadomesti z naslednjim:
               „2.   Ta sklep se uporablja do 31. marca 2012. Redno se ga pregleduje. Svet po potrebi podaljša ali spremeni ta sklep, če meni, da cilji tega sklepa niso bili doseženi.“;

               2.

               člen 4(3) se nadomesti z naslednjim:
               „3.   Izvajanje omejevalnih ukrepov iz tega sklepa se začasno prekine do 30. septembra 2011. Ob koncu tega obdobja Svet omejevalne ukrepe ponovno pregleda.“.

         Člen 2
   Ta sklep začne veljati z dnem sprejetja.

      V Bruslju, 21. marca 2011

            Za Svet

            Predsednik

         C. ASHTON

      (1)  UL L 253, 28.9.2010, str. 54.


title: 2008/534/ES: Sklep Evropskega parlamenta z dne 24. aprila 2007 o pripravi zaključnega računa Evropskega centra za preprečevanje in obvladovanje bolezni za proračunsko leto 2005

text:
               15.7.2008

               SL

               Uradni list Evropske unije

               L 187/174

      SKLEP EVROPSKEGA PARLAMENTA

   z dne 24. aprila 2007
   o pripravi zaključnega računa Evropskega centra za preprečevanje in obvladovanje bolezni za proračunsko leto 2005
   (2008/534/ES)
   EVROPSKI PARLAMENT,
   ob upoštevanju zaključnega letnega računa Evropskega centra za preprečevanje in obvladovanje bolezni za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropskega centra za preprečevanje in obvladovanje bolezni za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 851/2004 Evropskega Parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4) ter zlasti člena 23 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0119/2007),

               1.

               ugotavlja, da je zaključni letni račun Evropskega centra za preprečevanje in obvladovanje bolezni za proračunsko leto 2005 naslednji:
               Izkaz prihodkov in odhodkov za proračunsko leto 2005
                      (6)

                           (v EUR)

                           2005

                              PRIHODKI

                           Subvencija Komisije (za operativni proračun agencije)

                           3 402 280,45

                           Prihodki iz nadomestil

                           Drugi prihodki

                              SKUPAJ PRIHODKI (a)

                              3 402 280,45

                              ODHODKI

                              Naslov I: Osebje

                           Plačila

                           - 500 909,02

                           Prenesena sredstva

                           - 361 771,74

                              Naslov II: Upravni stroški

                           Plačila

                           - 597 024,15

                           Prenesena sredstva

                           - 534 581,62

                              Naslov III: Odhodki iz poslovanja

                           Plačila

                           -69 773,55

                           Prenesena sredstva

                           - 540 654,36

                              Skupaj odhodki (b)

                              -2 604 714,44

                              Izid proračunskega leta (a – b)

                              797 566,01

                           Črtanje neporabljenih odobritev plačil, prenesenih iz prejšnjega leta

                           Prilagoditev zaradi prenosa lanskih proračunskih sredstev, zbranih z namenskimi prihodki, ki so bila na voljo 31. decembra

                           Tečajne razlike v letu (dobiček +/izguba -)

                           -10 168,55

                              Stanje izvrševanja proračuna za finančno leto

                              787 397,46

                           Del subvencije, ki jo je treba vrniti ES

                           - 787 397,46

                              Vpliv na sredstva

                           Vpliv sredstev in amortizacija

                           222 011,07

                              Vpliv na letne natečene prihodke

                           Prenosi

                           1 437 007,72

                           Razmejitve

                           - 363 538,58

                              Druge prilagoditve

                           Čakajoče obveznosti

                           - 448 377,86

                           Predplačila in odloženi odhodki

                           20 636,80

                           Blago v tranzitu

                           63 108,90

                           Plačilo storitev Komisije

                           -8 490,00

                           Izredni prihodki

                           31 250,85

                              Izid ekonomskih prilagoditev za proračunsko leto (e)

                              953 608,90

                              Opomba: Skupni zneski se lahko razlikujejo zaradi zaokroževanja.

                              Vir: Podatki Agencije. V tej tabeli so povzeti podatki, ki jih je Agencija navedla v svojem letnem zaključnem računu.

               2.

               odobri pripravo zaključnega računa Evropskega centra za preprečevanje in obvladovanje bolezni za proračunsko leto 2005;

               3.

               naroči svojemu predsedniku, naj ta sklep posreduje izvršnemu direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 31.

      (2)  UL C 312, 19.12.2006, str. 54.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 142, 30.4.2004, str. 1.

      (5)  UL L 357, 31.12.2002, str. 72.

      (6)  Vključeni so le podatki za leto 2005, ker je to nova agencija.

      Opomba: Skupni zneski se lahko razlikujejo zaradi zaokroževanja.

      Vir: Podatki Agencije. V tej tabeli so povzeti podatki, ki jih je Agencija navedla v svojem letnem zaključnem računu.


title: 2014/409/EU: Sklep Sveta z dne 23. junija 2014 o stališču, ki se v imenu Evropske unije sprejme v okviru Skupnega odbora EGP glede spremembe Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode

text:
               28.6.2014

               SL

               Uradni list Evropske unije

               L 190/78

         SKLEP SVETA
   z dne 23. junija 2014
   o stališču, ki se v imenu Evropske unije sprejme v okviru Skupnega odbora EGP glede spremembe Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode

      (2014/409/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 46 in 48 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k navedenemu sporazumu.

               (3)

               Protokol 31 k Sporazumu EGP vsebuje določbe in ureditve o sodelovanju na posebnih področjih, za katera ne veljajo štiri temeljne svobode.

               (4)

               Sodelovanje pogodbenic Sporazuma EGP je primerno razširiti na sodelovanje v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

               (5)

               Protokol 31 k Sporazumu EGP bi bilo zato treba ustrezno spremeniti, da se omogoči to razširjeno sodelovanje od 1. januarja 2014.

               (6)

               Stališče Unije v okviru Skupnega odbora EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v okviru Skupnega odbora EGP glede predlagane spremembe Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Luxembourgu, 23. junija 2014

            Za Svet

            Predsednica

         C. ASHTON

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      OSNUTEK
      SKLEPA SKUPNEGA ODBORA EGP št. …/2014
      z dne
      o spremembi Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 navedenega sporazuma,
      ob upoštevanju naslednjega:

                  (1)

                  Sodelovanje pogodbenic Sporazuma EGP je primerno razširiti na sodelovanje v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                  (2)

                  Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2014 –

            SPREJEL NASLEDNJI SKLEP:
      Člen 1
      Člen 5 Protokola 31 k Sporazumu EGP se spremeni:

                  1.

                  Za odstavkom 12 se vstavi naslednji odstavek:
                  „13.   Države Efte od 1. januarja 2014 sodelujejo pri dejavnostih, ki se financirajo iz naslednje proračunske vrstice splošnega proračuna Evropske unije za proračunsko leto 2014:

                              —

                                 Proračunska vrstica 04 03 01 03: ‚Prosti pretok delavcev, uskladitev sistemov socialne varnosti in ukrepov, ki se nanašajo na migrante, vključno z migranti iz tretjih držav‘.“

                  2.

                  V odstavku 5 se besedilo „ter od 1. januarja 2012 pri ukrepih, ki se financirajo iz proračunskih vrstic za proračunski leti 2012 in 2013 iz odstavka 12“ nadomesti z besedilom, „od 1. januarja 2012 pri ukrepih, ki se financirajo iz proračunskih vrstic za proračunski leti 2012 in 2013 iz odstavka 12, ter od 1. januarja 2014 pri ukrepih, ki se financirajo iz proračunske vrstice za proračunsko leto 2014 iz odstavka 13.“

                  3.

                  V odstavkih 6 in 7 se besedilo „iz odstavkov 8 in 12“ nadomesti z besedilom „iz odstavkov 8, 12 in 13“.

            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (1).
      Uporablja se od 1. januarja 2014.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  [Navedena ni nobena ustavna zahteva.] [Navedene so ustavne zahteve.]


title: 2009/764/ES: Sklep Evropskega parlamenta in Sveta z dne 16. septembra 2009 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               20.10.2009

               SL

               Uradni list Evropske unije

               L 274/28

      SKLEP EVROPSKEGA PARLAMENTA IN SVETA

   z dne 16. septembra 2009
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/764/ES)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) ter zlasti člena 12(3) te uredbe,
   ob upoštevanju predloga Komisije
   ter ob upoštevanju naslednjega:

               (1)

               Evropski sklad za prilagoditev globalizaciji (v nadaljnjem besedilu ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev tega sklada do letne zgornje meje v višini 500 milijonov EUR.

               (3)

               Španija je 29. decembra 2008 vložila zahtevek za uporabo sredstev ESPG zaradi presežkov v tekstilnem sektorju. Zahtevek izpolnjuje pogoje za določitev finančnega prispevka, kot je opredeljeno v členu 10 uredbe (ES) št. 1927/2006, zato Komisija predlaga, da se v ta namen uporabi znesek 3 306 750 EUR.

               (4)

               Portugalska je 23. januarja 2009 vložila zahtevek za uporabo sredstev ESPG za presežke v tekstilnem sektorju. Zahtevek izpolnjuje pogoje za določitev finančnega prispevka, kot je opredeljeno v členu 10 uredbe (ES) št. 1927/2006, zato Komisija predlaga, da se v ta namen uporabi znesek 832 800 EUR.

               (5)

               Treba je uporabiti sredstva ESPG, da se zagotovi finančni prispevek za zahtevka, ki sta ju predložili Španija in Portugalska –

         SKLENILA:
   Člen 1
   V okviru splošnega proračuna Evropske unije za proračunsko leto 2009 se uporabijo sredstva iz Evropskega sklada za prilagoditev globalizaciji in tako zagotovi znesek 4 139 550 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 16. septembra 2009

            Za Evropski parlament

            Predsednik

         J. BUZEK

            Za Svet

            Predsednica

         C. MALMSTRÖM

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2012/86/EU: Sklep Sveta z dne 10. februarja 2012 o imenovanju finskega nadomestnega člana Odbora regij

text:
               15.2.2012

               SL

               Uradni list Evropske unije

               L 41/17

         SKLEP SVETA
   z dne 10. februarja 2012
   o imenovanju finskega nadomestnega člana Odbora regij
   (2012/86/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Riitte MYLLER se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestno članico Odbora regij imenuje:

               —

               Sanna PARKKINEN, Liperin kunnanvaltuuston jäsen.

         Člen 2
   Ta sklep začne veljati na dan sprejetja.

      V Bruslju, 10. februarja 2012

            Za Svet

            Predsednica

         C. ANTORINI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta (EU) 2016/1859 z dne 13. oktobra 2016 o Tristranskem socialnem vrhu za rast in zaposlovanje in razveljavitvi Sklepa 2003/174/ES

text:
               20.10.2016

               SL

               Uradni list Evropske unije

               L 284/27

         SKLEP SVETA (EU) 2016/1859
   z dne 13. oktobra 2016
   o Tristranskem socialnem vrhu za rast in zaposlovanje in razveljavitvi Sklepa 2003/174/ES
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 352 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju odobritve Evropskega parlamenta,
   v skladu s posebnim zakonodajnim postopkom,
   ob upoštevanju naslednjega:

               (1)

               Člen 3(3) Pogodbe o Evropski uniji (PEU) določa, da je eden od ciljev Unije visoko konkurenčno socialno tržno gospodarstvo, usmerjeno v polno zaposlenost in socialni napredek.

               (2)

               Pri opredeljevanju in izvajanju svojih politik in dejavnosti Unija v skladu s členom 9 Pogodbe o delovanju Evropske unije (PDEU) upošteva njihovo socialno razsežnost, še posebej zahteve, povezane s spodbujanjem visoke stopnje zaposlenosti, zagotavljanjem ustrezne socialne zaščite, bojem proti socialni izključenosti in visoko stopnjo izobraževanja in usposabljanja ter varovanjem človekovega zdravja.

               (3)

               Unija v skladu s členom 152 PDEU priznava in spodbuja vlogo socialnih partnerjev na ravni EU in pospešuje dialog med njimi ob upoštevanju njihove avtonomije. Za spodbujanje posvetovanja na visoki ravni z evropskimi socialnimi partnerji o splošni strategiji, ki jo je Evropski svet sprejel na zasedanju v Lizboni 23. in 24. marca 2000, je bil s Sklepom Sveta 2003/174/ES (1) vzpostavljen Tristranski socialni vrh za rast in zaposlovanje (v nadaljnjem besedilu: vrh). Vrh je zdaj v členu 152 PDEU priznan kot sestavni del socialnega dialoga na ravni Unije.

               (4)

               Unija in njene države članice so se zavezale k sodelovanju v okviru strategije Evropa 2020, celostne strategije, namenjene spodbujanju potenciala Unije za rast in delovna mesta v obdobju 2010–2020 (v nadaljnjem besedilu: strategija Evropa 2020). Cilj strategije Evropa 2020 je okrepitev usklajevanja med nacionalnimi politikami in politikami Unije. Poleg tega Unija priznava, da je treba izboljšati odgovornost in sodelovanje socialnih partnerjev v navedeni strategiji, kar bi jim omogočilo, da dejavno prispevajo k izvajanju teh ciljev strategije.

               (5)

               V Uredbi (EU) št. 1175/2011 Evropskega parlamenta in Sveta (2) je poudarjeno, da bi morali biti socialni partnerji vključeni v okvir evropskega semestra pri glavnih vprašanjih politike, kadar je to primerno, v skladu z določbami PDEU ter nacionalnimi pravnimi in političnimi ureditvami.

               (6)

               Evropski svet je v svojih sklepih z dne 28. junija 2013 zapisal, da bi bilo treba socialno razsežnost ekonomske in monetarne unije okrepiti, ter v zvezi s tem poudaril ključno vlogo socialnih partnerjev in socialnega dialoga. Komisija je zato v svojem Sporočilu z dne 2. oktobra 2013 z naslovom „Krepitev socialne razsežnosti ekonomske in monetarne unije“ obravnavala vprašanje spodbujanja socialnega dialoga na nacionalni ravni in na ravni Unije, in napovedala predlog za pregled Sklepa 2003/174/ES, ki označuje vrh za rast in zaposlovanje kot priložnost za vključitev socialnih partnerjev v proces evropskega semestra.

               (7)

               Vrh od ustanovitve s Sklepom 2003/174/ES izpolnjuje svojo ključno vlogo omogočanja posvetovanja na visoki ravni. Pozitivno je vplival na razvoj socialnega dialoga na ravni Unije v okviru lizbonske strategije v obdobju 2000–2010 in v okviru strategije Evropa 2020.

               (8)

               V skupni izjavi o udeležbi socialnih partnerjev v evropskem gospodarskem upravljanju z dne 24. oktobra 2013, ki so jo s strani delavcev podpisali Konfederacija evropskih sindikatov, s strani delodajalcev pa Konfederacija evropskih gospodarskih združenj (BUSINESSEUROPE), Evropski center za podjetja z javno udeležbo in podjetja splošnega gospodarskega pomena in Evropska zveza obrtne dejavnosti, malih in srednjih podjetij, so socialni partnerji EU pozvali k usklajenemu posvetovanju socialnih partnerjev v okviru evropskega semestra in potrdili podporo vrhu.

               (9)

               Naloge vrha in članstvo v njem bi bilo treba prilagoditi, da se upoštevajo institucionalne spremembe, ki jih je prinesla Lizbonska pogodba, zlasti vzpostavitev funkcije predsednika Evropskega sveta, kakor je določena v členu 15 PEU.

               (10)

               Ta sklep ne vpliva na organizacijo in delovanje nacionalnih sistemov odnosov med delodajalci in delojemalci in socialnega dialoga.

               (11)

               PDEU za sprejetje tega sklepa ne določa drugih pooblastil, razen tistih iz člena 352 PDEU.

               (12)

               Sklep 2003/174/ES bi bilo zato treba razveljaviti –

         SPREJEL NASLEDNJI SKLEP:
   Člen 1
   Naloge
   Naloga Tristranskega socialnega vrha za rast in zaposlovanje je, da v skladu s PDEU in PEU ter ob upoštevanju pristojnosti institucij in organov Unije zagotovi stalno posvetovanje med Evropskim svetom, Svetom, Komisijo in socialnimi partnerji. Vrh evropskim socialnim partnerjem omogoča, da v okviru medsebojnega socialnega dialoga prispevajo k različnim elementom strategije Unije za rast in delovna mesta. Pomaga pri lažjem medsebojnem dopolnjevanju ukrepov Evropskega sveta, Sveta, Komisije in socialnih partnerjev s ciljem spodbujanja rasti in visoke stopnje zaposlenosti, zagotavljanju ustrezne socialne zaščite, boju proti socialni izključenosti, zagotavljanju visoke stopnje izobraževanja in usposabljanja ter varovanju človekovega zdravja. V ta namen se opira na delo in razprave med Svetom, Komisijo in socialnimi partnerji v različnih forumih za posvetovanje o gospodarskih in socialnih zadevah in zaposlovanju.
   Člen 2
   Članstvo
   1.   Vrh sestavljajo predsednika Evropskega sveta in Komisije ter, z zastopanostjo na najvišji ravni, vsakokratno predsedstvo Sveta in dve naslednji predsedstvi ter socialni partnerji. Tudi ministri iz teh treh predsedstev Sveta in komisar, pristojen za zaposlovanje in socialne zadeve, sodelujejo na vrhu. Glede na dnevni red so k sodelovanju na vrhu lahko vabljeni tudi drugi ministri iz teh treh predsedstev Sveta in drugi komisarji.
   2.   Predstavniki socialnih partnerjev so razdeljeni v dve enako veliki delegaciji, ena vključuje 10 predstavnikov delavcev, druga pa 10 predstavnikov delodajalcev, pri čemer se upošteva uravnoteženost glede na spol.
   3.   Obe delegaciji sestavljajo predstavniki evropskih medpanožnih organizacij, ki zastopajo splošne interese ali bolj specifične interese nadzornega in vodilnega osebja ter malih in srednjih podjetij na evropski ravni.
   Tehnično koordinacijo delegacije delavcev zagotovi Evropska konfederacija sindikatov, tehnično koordinacijo delegacije delodajalcev pa Konfederacija evropskih gospodarskih združenj (BUSINESSEUROPE). Konfederacija evropskih sindikatov in BUSINESSEUROPE zagotovita, da v svojih prispevkih v celoti upoštevata stališča, ki jih izrazijo specifične in sektorske organizacije, in po potrebi v svoje delegacije vključita predstavnike iz nekaterih od teh organizacij.
   Člen 3
   Priprava
   1.   Dnevni red vrha skupaj določijo Svet, Komisija in medpanožne organizacije delavcev in delodajalcev, ki sodelujejo pri delu vrha. V ta namen se organizirajo pripravljalni sestanki med Svetom, Komisijo, Konfederacijo evropskih sindikatov in BUSINESSEUROPE.
   2.   Zadeve na dnevnem redu se obravnavajo na seji Sveta za zaposlovanje, socialno politiko, zdravje in varstvo potrošnikov, ki se po potrebi opira na prispevke svojih pripravljalnih teles.
   3.   Komisija zagotavlja sekretariat vrha. Sekretariat zlasti zagotovi, da se dokumenti razpošljejo v primernem času. Za potrebe priprave in organizacije srečanj sekretariat vrha vzpostavi ustrezne stike s Konfederacijo evropskih sindikatov in BUSINESSEUROPE, ki so odgovorni za koordinacijo svojih delegacij.
   Člen 4
   Delovanje
   1.   Vrh se sestaja najmanj dvakrat letno. Srečanja potekajo pred spomladanskim in jesenskim zasedanjem Evropskega sveta.
   2.   Vrhu skupaj predsedujeta predsednik Evropskega sveta in predsednik Komisije ob udeležbi vsakokratnega predsedstva Sveta.
   3.   Srečanja vrha skličeta sopredsednika na lastno pobudo ob posvetovanju s socialnimi partnerji.
   4.   Predsednik Evropskega sveta poroča o razpravah in izidu vrha Evropskemu svetu.
   Člen 5
   Obveščanje
   Sopredsednika zaradi obveščanja ustreznih sestav Sveta, Evropskega parlamenta in javnosti pripravita povzetek razprav vrha.
   Člen 6
   Razveljavitev
   Sklep 2003/174/ES se razveljavi z učinkom od 21. oktobra 2016.
   Člen 7
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Luxembourgu, 13. oktobra 2016

            Za Svet

            Predsednik

         J. RICHTER

      (1)  Sklep Sveta 2003/174/ES z dne 6. marca 2003 o ustanovitvi Tristranskega socialnega vrha za rast in zaposlovanje (UL L 70, 14.3.2003, str. 31).

      (2)  Uredba (EU) št. 1175/2011 Evropskega parlamenta in Sveta z dne 16. novembra 2011 o spremembi Uredbe Sveta (ES) št. 1466/97 o okrepitvi nadzora nad proračunskim stanjem ter o nadzoru in usklajevanju gospodarskih politik (UL L 306, 23.11.2011, str. 12).


title: Sklep Izvršnega Odbora z dne 14. decembra 1993 o podaljšanju veljavnosti enotnega vizuma (SCH/Com-ex (93)21)

text:
Pomembno pravno obvestilo

|

41993D0021

Uradni list L 239 , 22/09/2000 str. 0151 - 0153

		Sklep Izvršnega Odboraz dne 14. decembra 1993o podaljšanju veljavnosti enotnega vizuma(SCH/Com-ex (93)21)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 17(3)(e) te konvencijeSKLENIL:Enotni vizum se podaljša v skladu s skupnimi načeli, opredeljenimi v priloženem dokumentu.Pariz, 14. decembra 1993PredsednikA. Lamassoure--------------------------------------------------PRILOGA O PODALJŠANJU VELJAVNOSTI ENOTNEGA VIZUMASKUPNA NAČELA1. Člen 17(3)(e) Konvencije o izvajanju Schengenskega sporazuma določa, da Izvršni odbor sprejme potrebne sklepe o pogojih za podaljšanje veljavnosti vizuma v skladu z interesi vseh držav pogodbenic. Ta določba predstavlja pravno podlago skupnih načel, opredeljenih v tem dokumentu.2. Veljavnost vizuma se lahko podaljša, če se potem, ko je bil izdan, pojavijo nova dejstva. Vloga za podaljšanje veljavnosti vizuma mora biti primerno utemeljena: višja sila, humanitarni, utemeljeni poklicni ali osebni razlogi. Spreminjanje namena, zaradi katerega je bil vizum izdan, ni dovoljeno. Pristojni upravni organ oceni, ali so navedeni razlogi utemeljeni za podaljšanje veljavnosti vizuma.3. Pri podaljšanju veljavnosti vizuma trajanje bivanja ne sme biti daljše od 90 dni.4. Vizum se podaljša v skladu s postopkom države pogodbenice.5. Za podaljšanje veljavnosti vizuma je pristojen upravni organ tiste države pogodbenice, na ozemlju katere se nahaja tujec v času, ko predloži vlogo; to velja tudi v primeru, če prosilec zaradi podaljšanja veljavnosti vizuma potuje na ozemlje druge države pogodbenice.V posameznih državah pogodbenicah so za podaljšanje veljavnosti vizumov pristojni naslednji upravni organi:Francija: | Prefectures (v Parizu: policijska uprava); |Španija: | za navadne potne liste "gobiernos civiles y por su delegación las comisarias de policía" (prefekture in pooblaščene policijske postaje), za diplomatske in službene potne liste "Ministerio de Asuntos Exteriores" (Ministrstvo za zunanje zadeve); |Italija: | "Ufficio degli Stranieri (Questure Republica)" (oddelek za tujce; policijske prefekture Republike Italije); |Grčija: | "Υπεργειο Δημοσιας Ταξης (Γραφεια Αλλοδαπων)" (Ministrstvo za javni red – oddelek za tujce); |Portugalska: | "Serviço de Estrangeiros e Fronteiras""Ministério da Administracăo Interna" (oddelek za tujce in mejo pri Ministrstvu za notranje zadeve); |Nemčija: | "Ausländeramt der jeweiligen Stadt oder des Landeskreises" (oddelek za tujce posameznega mesta ali deželnega okrožja); |Belgija: | za navadne vizume: vlade provinc; za diplomatske in službene vizume: Ministrstvo za zunanje zadeve; |Nizozemska: | za navadne vizume: "Hoofden van de plaatselijke politie" (lokalni načelniki policije); za diplomatske in službene vizume: "Ministerie van Buitenlandse Zaken" (Ministrstvo za zunanje zadeve); |Luksemburg: | za vse vrste vizumov: Urad za potne liste in vizume pri Ministrstvu za zunanje zadeve. |6. V skladu z nacionalnimi postopki se veljavnost enotnega vizuma podaljša v obliki nove vizumske nalepke ali žiga.7. Za podaljšanje veljavnosti vizuma se lahko zahteva plačilo.8. Kadar so prosilci državljani držav ali pripadajo kategoriji, za katere je v eni ali več držav pogodbenic potrebno izvesti predhodni posvetovalni postopek s centralnimi organi, se vizumi podaljšajo le v izjemnih primerih. O podaljšanju veljavnosti vizuma se obvesti centralni organ tiste države, katere konzularno predstavništvo je vizum izdalo.9. Kadar pristojni upravni organ, ki vizum podaljša, ne odloči drugače, ostane podaljšani vizum enotni vizum, ki omogoča vstop na državno ozemlje vseh tistih držav pogodbenic, za katere je ta vizum veljal ob času izdaje.--------------------------------------------------


title: 2013/70/EU: Sklep Sveta z dne 28. januarja 2013 o imenovanju italijanskega člana Odbora regij

text:
               1.2.2013

               SL

               Uradni list Evropske unije

               L 32/18

         SKLEP SVETA
   z dne 28. januarja 2013
   o imenovanju italijanskega člana Odbora regij
   (2013/70/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Francesca MUSOTTA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se za člana Odbora regij imenuje:

               —

               Rosario CROCETTA, Presidente della Regione Siciliana.

         Člen 2
   Ta sklep začne veljati na dan sprejetja.

      V Bruslju, 28. januarja 2013

            Za Svet

            Predsednik

         S. COVENEY

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep izvršnega odbora z dne 22. decembra 1994 o izmenjavi statističnih informacij o izdaji enotnih vizumov (SCH/Com-ex (94)25)

text:
Pomembno pravno obvestilo

|

41994D0025

Uradni list L 239 , 22/09/2000 str. 0173 - 0174

		Sklep izvršnega odboraz dne 22. decembra 1994o izmenjavi statističnih informacij o izdaji enotnih vizumov(SCH/Com-ex (94)25)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 12(3) te konvencije,SKLENIL:1. Države pogodbenice si med seboj izmenjujejo statistične informacije o izdaji enotnih vizumov. Priložena preglednica navaja, katere informacije je treba zbirati in v kakšnih časovnih presledkih se te izmenjujejo.2. Države pogodbenice posredujejo statistične informacije Schengenskemu generalnemu sekretariatu, ki te informacije zbira in sestavlja skupne preglednice za posamezna obdobja poizvedb, ter jih posreduje državam pogodbenicam.3. Ne glede na navedeno se statistične informacije lahko izmenjujejo na lokalni ravni v okviru konzularnega sodelovanja v skladu s postopkom, za katerega so se dogovorila pristojna diplomatsko konzularna predstavništva.Bonn, 22. decembra 1994PredsednikBernd Schmidbauer--------------------------------------------------SCH/II-Visa (94)33 Rev.Izmenjava statističnih podatkov o izdajanju vizumovVrsta vizuma | Pogostnost | Informacije, ki se izmenjajo |Enotni vizum, ki ga izda diplomatsko-konzularno predstavništvo | Vsakih šest mesecev | — Predstavništvo izdajatelj —Vrsta vizuma (vizum za kratkoročno prebivanje, tranzitni vizum, letalski tranzitni vizum)— Vrsta potne listine — Državljanstvo |Enotni vizum (izdan na meji) | Vsako četrtletje | — Mejni organ izdajatelj — Vrsta vizuma — Vrsta potne listine — Državljanstvo |Vizumi z omejeno ozemeljsko veljavnostjo | Vsako četrtletje | — Predstavništvo izdajatelj/mejni organ izdajatelj —Državljanstvo (statistični podatki se zajemajo brez vpliva na obveznost obveščanja drugih pogodbenic) |Vizum, izdan po posvetovanju s centralnimi organi drugih pogodbenic | Vsako leto | — Glej dokument SCH/IIVision (93)20 rev. 3 |--------------------------------------------------


title: 2014/252/EU: Sklep Sveta z dne 14. aprila 2014 o sklenitvi Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja

text:
               7.5.2014

               SL

               Uradni list Evropske unije

               L 134/1

         SKLEP SVETA
   z dne 14. aprila 2014
   o sklenitvi Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja

      (2014/252/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(3) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2012/499/EU (1) je bil Sporazum med Evropsko unijo in Republiko Turčijo o ponovnem sprejemu oseb, ki prebivajo brez dovoljenja (v nadaljnjem besedilu: Sporazum) podpisan dne 16. decembra 2013, s pridržkom njegove poznejše sklenitve.

               (2)

               S Sporazumom se ustanovi Skupni odbor za ponovni sprejem, ki bo sprejel svoj poslovnik. Primerno je zagotoviti poenostavljen postopek za oblikovanje stališča Unije v tem primeru.

               (3)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (4)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Turčijo o ponovnem sprejemu oseb, ki prebivajo brez dovoljenja, se odobri v imenu Unije.
   Besedilo Sporazuma je priloženo k temu sklepu.
   Člen 2
   Predsednik Sveta v imenu Unije opravi uradno obvestitev iz člena 24(2) Sporazuma, s čimer bo izraženo soglasje Unije, da jo ta sporazum zavezuje. (2)

   Člen 3
   Komisija, ki ji pomagajo strokovnjaki iz držav članic, zastopa Unijo v Skupnem odboru za ponovni sprejem, ustanovljenem s členom 19 Sporazuma.
   Člen 4
   Stališče Unije v okviru Skupnega odbora za ponovni sprejem glede sprejetja njegovega poslovnika v skladu s členom 19(5) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednik

         A. TSAFTARIS

      (1)  UL L 244, 8.9.2012, str. 4.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Odločba Nadzornega organa Efte št. 186/16/COL z dne 12. oktobra 2016 o skladnosti norveške cene na enoto za leto 2016 v skladu s členom 17 akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa) [2016/2052]

text:
               24.11.2016

               SL

               Uradni list Evropske unije

               L 318/52

         ODLOČBA NADZORNEGA ORGANA EFTE
   št. 186/16/COL
   z dne 12. oktobra 2016
   o skladnosti norveške cene na enoto za leto 2016 v skladu s členom 17 akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa) [2016/2052]
   NADZORNI ORGAN EFTE JE –
   ob upoštevanju akta iz točke 66u Priloge XIII k Sporazumu EGP (Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu
       (1)) in zlasti člena 16(1) Uredbe ter akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa
       (2)) (Izvedbena uredba (EU) št. 391/2013) in zlasti člena 17(1)(d) Izvedbene uredbe, kakor sta bila prilagojena Sporazumu EGP s Protokolom 1 k Sporazumu,
   ob upoštevanju naslednjega:

               (1)

               Izvedbena uredba (EU) št. 391/2013 določa skupno ureditev pristojbin za navigacijske službe zračnega prometa. Skupna ureditev pristojbin je sestavni element doseganja ciljev načrta izvedbe, določenih v skladu s členom 11 akta iz točke 66t Priloge XIII k Sporazumu EGP (Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba)
                   (3)) in akta iz točke 66xf Priloge XIII k Sporazumu EGP (Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja
                   (4)) (Izvedbena uredba (EU) št. 390/2013).

               (2)

               Akt iz točke 66xe Priloge XIII k Sporazumu EGP (Izvedbeni sklep Komisije 2014/132/EU z dne 11. marca 2014 o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019
                   (5)) določa vseevropske cilje uspešnosti, vključno s ciljem stroškovne učinkovitosti storitev navigacijskih služb zračnega prometa na zračnih poteh, izraženim v ugotovljenih stroških na enoto za opravljanje teh storitev, za drugo referenčno obdobje, ki zajema obdobje 2015–2019.

               (3)

               V skladu s členom 17(1)(b) in (c) Izvedbene uredbe (EU) št. 391/2013 Nadzorni organ Efte oceni cene na enoto za območja zaračunavanja za leto 2016, ki mu jih je Norveška predložila do 1. junija 2015 v skladu z zahtevami iz člena 9(1) in (2) navedene uredbe. Navedena ocena zadeva skladnost navedenih cen na enoto z izvedbenima uredbama (EU) št. 390/2013 in (EU) št. 391/2013.

               (4)

               Nadzorni organ Efte je svojo oceno cen na enoto izvedel s pomočjo Eurocontrolove enote za oceno uspešnosti in osrednjega urada za pristojbine na zračnih poteh, pri čemer je uporabil podatke in dodatne informacije, ki jih je predložila Norveška, ter poročila nacionalnih nadzornih organov o oceni stroškov, ki so izvzeti iz mehanizma za delitev stroškov.

               (5)

               Na podlagi navedene ocene je Nadzorni organ v skladu s členom 17(1)(d) Izvedbene uredbe (EU) št. 391/2013 ugotovil, da je cena na enoto za območja zaračunavanja za leto 2016, ki jo je predložila Norveška, v skladu z izvedbenima uredbama (EU) št. 390/2013 in (EU) št. 391/2013.

               (6)

               V skladu s členom 17(1)(d) Izvedbene uredbe (EU) št. 391/2013 bi bilo treba uradno obvestiti Norveško o tej ugotovitvi –

         SPREJEL NASLEDNJO ODLOČBO:
   Člen 1
   Cena na enoto na zračnih poteh za leto 2016 v višini 381,42 NOK, ki jo je predložila Norveška, je v skladu z aktom iz točke 66xf Priloge XIII k Sporazumu EGP (Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja) in aktom iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa).
   Člen 2
   Ta odločba je naslovljena na Norveško.

      V Bruslju, 12. oktobra 2016

            Za Nadzorni organ Efte

         Sven Erik SVEDMAN

            Predsednik

         Helga JÓNSDÓTTIR

            Članica kolegija

      (1)  UL L 96, 31.3.2004, str. 10.

      (2)  UL L 128, 9.5.2013, str. 31.

      (3)  UL L 96, 31.3.2004, str. 1.

      (4)  UL L 128, 9.5.2013, str. 1.

      (5)  UL L 71, 12.3.2014, str. 20.


title: 2005/695/ES: Sklep Sveta z dne 20. septembra 2005 o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               11.10.2005

               SL

               Uradni list Evropske unije

               L 266/59

         SKLEP SVETA
   z dne 20. septembra 2005
   o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2005/695/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,
   ob upoštevanju Akta o pristopu novih držav članic k Evropski uniji in zlasti člena 6(2) Akta,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)

               Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani je bil podpisan v imenu Evropske skupnosti in njenih držav članic dne 31. maja 2005.

               (2)

               Protokol je treba odobriti –

         SKLENIL:
   Edini člen
   Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti in njenih držav članic.
   Besedilo Protokola je priloženo temu sklepu (2).

      V Bruslju, 20. septembra 2005

            Za Svet

            Predsednica

         M. BECKETT

      (1)  Mnenje, podano dne 6. septembra 2005 (še ni objavljeno v Uradnem listu).

      (2)  UL L 242, 19.9.2005, str. 2.


title: 2009/210/ES: Sklep Evropskega parlamenta z dne 22. aprila 2008 o zaključku poslovnih knjig Agencije Evropske unije za temeljne pravice (prej Evropski center za spremljanje rasizma in ksenofobije) za proračunsko leto 2006

text:
               31.3.2009

               SL

               Uradni list Evropske unije

               L 88/149

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig Agencije Evropske unije za temeljne pravice (prej Evropski center za spremljanje rasizma in ksenofobije) za proračunsko leto 2006
   (2009/210/ES)
   EVROPSKI PARLAMENT,
   ob upoštevanju zaključnih računov Agencije Evropske unije za temeljne pravice za proračunsko leto 2006 (1),
   ob upoštevanju poročila Računskega sodišča o končnih letnih računovodskih izkazih Agencije Evropske unije za temeljne pravice (nekdanji Evropski center za spremljanje rasizma in ksenofobije) za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (4) in zlasti člena 21 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0113/2008),

               1.

               ugotavlja, da je zaključni letni račun Agencije Evropske unije za temeljne pravice tak kot v prilogi k poročilu Računskega sodišča;

               2.

               odobri zaključek poslovnih knjig Agencije Evropske unije za temeljne pravice (prej Evropski center za spremljanje rasizma in ksenofobije) za proračunsko leto 2006;

               3.

               naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 1.

      (2)  UL C 309, 19.12.2007, str. 6.

      (3)  UL L 248, 16.9.2002, str. 1.

      (4)  UL L 53, 22.2.2007, str. 1.

      (5)  UL L 357, 31.12.2002, str. 72.


title: Sklep Evropskega parlamenta z dne 15. januarja 2003 o imenovanju evropskega varuha človekovih pravicTa sklep razveljavlja in nadomešča Sklep Evropskega parlamenta 2002/103/ES, Euratom UL L 43, 18.2.2003, str. 43|}.

text:
Pomembno pravno obvestilo

|

32003D0158

Uradni list L 065 , 08/03/2003 str. 0026 - 0026 Uradni list 038 E , 12/02/2004 str. 0280 - 0280

		Sklep evropskega parlamentaz dne 15. januarja 2003o imenovanju evropskega varuha človekovih pravic [1](2003/158/ES, Euratom)EVROPSKI PARLAMENT JE –ob upoštevanju Pogodbe o ustanovitvi Evropske skupnosti in zlasti drugega odstavka člena 21 in člena 195 Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti člena 107d Pogodbe,ob upoštevanju svojega Sklepa z dne 9. marca 1994 o pravilih in splošnih pogojih za opravljanje nalog varuha človekovih pravic [2], kot ga spreminja Sklep z dne 14. marca 2002 [3],ob upoštevanju člena 177 svojega poslovnika,ob upoštevanju predstavitve kandidatur [4],ob upoštevanju glasovanja z dne 14. in 15. januarja 2003 –SKLENIL:Za evropskega varuha človekovih pravic je bil z učinkom od 1. aprila 2003 imenovan G. Nikiforos DIAMANDOUROS.V Strasbourgu, 15. januarja 2003Za Evropski parlamentPredsednikP. Cox[1] Ta sklep razveljavlja in nadomešča Sklep Evropskega parlamenta 2002/103/ES, Euratom UL L 43, 18.2.2003, str. 43.[2] UL L 113, 4.5.1994. str. 15.[3] UL L 92, 9.4.2002. str. 13.[4] UL C 213, 7.9.2002, str. 10.--------------------------------------------------


title: Sklep Sveta z dne 28. februarja 2002 o ukrepih za nadzor in kazenskih sankcijah za novo sintetično drogo PMMA

text:
Pomembno pravno obvestilo

|

32002D0188

Uradni list L 063 , 06/03/2002 str. 0014 - 0014

		Sklep Svetaz dne 28. februarja 2002o ukrepih za nadzor in kazenskih sankcijah za novo sintetično drogo PMMA(2002/188/PNZ)SVET EVROPSKE UNIJE JE –ob upoštevanju Pogodbe o Evropski uniji,ob upoštevanju Skupnega ukrepa 97/396/PNZ z dne 16. junija 1997 o izmenjavi podatkov, oceni tveganja in nadzoru novih sintetičnih drog [1], ter zlasti člena 5(1) Skupnega ukrepa,ob upoštevanju pobude Komisije,ob upoštevanju naslednjega:(1) Na sestanku, sklicanem pod okriljem Znanstvenega odbora Evropskega centra za spremljanje drog in odvisnosti, je bilo na podlagi člena 4(3) Skupnega ukrepa 97/396/PNZ sestavljeno poročilo o oceni tveganja pri drogi PMMA (parametoksi-metilamfetamin ali N-metil-1-(4-metoksi-fenil)-2-aminopropan).(2) Trenutno se PMMA nadzoruje na podlagi nacionalne zakonodaje o drogah v štirih državah članicah.(3) PMMA trenutno ni navedena v nobenem seznamu iz Konvencije OZN o psihotropnih snoveh iz leta 1971. PMMA predstavlja tveganje za zdravje posameznikov in bi lahko ogrozila javno zdravje. PMMA je analog amfetamina, zelo podoben PMA, ta pa je naveden na seznamu I iz Konvencije OZN iz leta 1971. PMMA nima nobene terapevtske vrednosti.(4) V Evropski uniji se je PMMA vedno uporabljal skupaj s PMA v obliki tablet, ki se uporabljajo kot ekstazi (MDMA). PMMA ali PMA nimata posebnega trga odjemalcev.(5) PMMA je skupaj s PMA povezan s tremi smrtnimi primeri v Evropski skupnosti. Poskusi na živalih so pokazali, da je med odmerkom, ki vpliva na vedenje, in smrtnim odmerkom PMMA zelo majhna razlika in zaradi tega obstaja velika nevarnost akutne zastrupitve. Videti je, da je strupenost PMMA podobna kot pri PMA in MDMA.(6) Trgovanje in razpečevanje PMMA je potekalo v štirih državah članicah EU, tri med njimi pa imajo tudi podatke o vlogi organiziranega kriminala pri trgovanju s PMMA/PMA. V devetindvajsetih primerih je bilo zaseženih 18870 tablet, ki so vsebovale PMMA. V Evropski uniji ni množične proizvodnje PMMA. V državah vzhodne Evrope sta bila zasežena dva laboratorija in domneva se, da se proizvodnja v teh državah nadaljuje.(7) V državah članicah bi morali za PMMA uvesti ukrepe za nadzor in kazni za kazniva dejanja, kot je predvideno v njihovih zakonodajah, ki izpolnjujejo obveznosti iz Konvencije OZN o psihotropnih snoveh iz leta 1971, za snovi iz seznama I ali II –SKLENIL:Člen 1Države članice sprejmejo potrebne ukrepe v skladu s svojo nacionalno zakonodajo, da se za PMMA (parametoksi-metilamfetamin ali N-metil-1-(4-metoksi-fenil)-2-aminopropan) začnejo uporabljati ukrepi za nadzor in kazenske sankcije, kot je predvideno v njihovi zakonodaji za izpolnjevanje obveznosti iz Konvencije OZN o psihotropnih snoveh iz leta 1971, glede snovi, naštetih v seznamih I in II Konvencije.Člen 2Države članice v skladu s tretjim pododstavkom člena 5(1) Skupnega ukrepa 97/396/PNZ sprejmejo ukrepe iz člena 1 v treh mesecih od datuma začetka učinkovanja tega sklepa. V šestih mesecih od datuma začetka učinkovanja tega sklepa države članice obvestijo Generalni sekretariat Sveta in Komisijo o sprejetih ukrepih.Člen 3Ta sklep se objavi v Uradnem listu. Učinkovati začne dan po objavi.V Bruslju, 28. februarja 2002Za SvetPredsednikA. Acebes Paniagua[1] UL L 167, 25.6.1997, str. 1.--------------------------------------------------


title: 2010/629/EU: Sklep predstavnikov vlad držav članic z dne 20. oktobra 2010 o imenovanju sodnika Splošnega sodišča

text:
               22.10.2010

               SL

               Uradni list Evropske unije

               L 278/29

         SKLEP PREDSTAVNIKOV VLAD DRŽAV ČLANIC
   z dne 20. oktobra 2010
   o imenovanju sodnika Splošnega sodišča
   (2010/629/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju naslednjega:

               (1)

               V skladu z določbami Pogodb je treba delno zamenjavo sodnikov Splošnega sodišča izvesti vsaka tri leta. Za obdobje od 1. septembra 2010 do 31. avgusta 2016 bi bilo treba imenovati štirinajst sodnikov Splošnega sodišča.

               (2)

               S sklepoma 2010/362/EU (1) in 2010/400/EU (2) je bilo na konferenci predstavnikov vlad držav članic 23. junija in 8. julija 2010 za navedeno obdobje imenovanih dvanajst sodnikov Splošnega sodišča.

               (3)

               Do zaključka postopka imenovanja sodnikov na preostali dve delovni mesti sta po 31. avgustu 2010 v skladu z določbami Pogodbe o delovanju Evropske unije mandat še naprej opravljala Mihalis VILARAS in Valeriu CIUCĂ, ki sta bila imenovana za sodnika 1. septembra 2004 oziroma 1. januarja 2007.

               (4)

               Grška vlada je za opravljanje nalog sodnika Splošnega sodišča predlagala kandidata Dimitriosa GRATSIASA. Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti tega kandidata za opravljanje nalog sodnika Splošnega sodišča.

               (5)

               Člana Splošnega sodišča je zato treba imenovati za obdobje od 25. oktobra 2010 do 31. avgusta 2016; na preostalo mesto bo sodnik imenovan naknadno –

         SPREJELI NASLEDNJI SKLEP:
   Člen 1
   Za obdobje od 25. oktobra 2010 do 31. avgusta 2016 se za sodnika Splošnega sodišča imenuje Dimitrios GRATSIAS.
   Člen 2
   Ta sklep začne veljati na dan po objavi v Uradnem listu Evropske unije.

      V Bruslju, 20. oktobra 2010

            Za Svet

            Predsednik

         J. De RUYT

      (1)  UL L 163, 30.6.2010, str. 41.

      (2)  UL L 186, 20.7.2010, str. 29.